סוזן סרנדון

סוזן אביגייל סרנדון (באנגלית: Susan Abigail Sarandon; נולדה ב-4 באוקטובר 1946) היא שחקנית קולנוע אמריקאית, זוכת פרס האוסקר ופרס באפט"א ופעילה חברתית ופוליטית למען קידום זכויות אדם. בשנת 1999 היא מונתה לשגרירת רצון טוב מטעם יוניצ"ף, והיא אף זכתה בפרס על פעילותה ההומניטרית למיגור הרעב בשנת 2006.

תחילת הקריירה של סרנדון החלה בסרט "ג'ו" (1970) ובאופרת הסבון "A World Apart". ב-1975 היא הופיעה בסרט הפולחן "מופע הקולנוע של רוקי". היא הייתה מועמדת לפרס האוסקר לשחקנית הטובה ביותר על תפקידיה בסרטים "אטלנטיק סיטי" (1980), "תלמה ולואיז" (1991), "השמן של לורנצו" (1992) ו"הלקוח" (1994), היא זכתה בפרס על משחקה בסרט "גבר מת מהלך" (1995). בנוסף, היא זכתה בפרס באפט"א על תפקידה בסרט "הלקוח" ובפרס גילדת שחקני המסך על תפקידה בסרט "גבר מת מהלך".

סרנדון החלה את דרכה בברודוויי במחזה "An Evening with Richard Nixon" (1972). היא הייתה מועמדת לפרס דרמה דסק (Drama Desk) על תפקידיה במחזות האוף ברודוויי "A Coupla White Chicks Sitting Around Talking" (1979) ו-"Extremities" (1982). היא חזרה לתיאטרון בשנת 2009 בחידוש של "המלך עומד למות".

סרנדון הייתה מועמדת ארבע פעמים לפרס אמי, בין היתר על תפקידיה בסדרות הטלוויזיה "חברים" ו"מלקולם באמצע" ובסרטי הטלוויזיה "Bernard and Doris" (2006) ו"You Don't Know Jack" (2010). היא שיחקה גם בסרטים "ילדה יפה" (1978), "הרעב" (1983), "המכשפות מאיסטוויק" (1987), "מעריצה צמודה" (1988), "כשגבר אוהב אישה" (1990), "נשים קטנות" (1994), "אמא חורגת" (1998), "איגבי" (2002), "מכושפת" (2007), "מבט מגן עדן" (2009), "עסקה מגונה" (2012) ו"תמי" (2014).

==ביוגרפיה==
סוזן סרנדון, 2007
נולדה בשם סוזן אביגייל טומלין בניו יורק, גדלה במשפחה קתולית גדולה בת 9 ילדים. בתום לימודיה התיכוניים למדה משחק באוניברסיטה קתולית בוושינגטון הבירה.

ב-1969 הלכה לאודישן לתפקיד הראשי בסרט "ג'ו", עם בעלה, כריס סרנדון. היא אומנם לא נבחרה לתפקיד, אך גילמה תפקיד משמעותי בסרט, כבתו ההיפית של איש עסקים בכיר הנעדרת מן הבית. סרנדון לא ניצלה את הצלחת סרטה הראשון, ובהמשך הופיעה בכמה סרטי טלוויזיה זניחים עד אשר הגיעה תפקידה המשמעותי הראשון, בקומדיה השנונה ועתירת התשבחות של בילי ויילדר, "כותרת ראשית" (1974). בסרט היא גילמה את התפקיד הנשי הראשי, לצד שני השחקנים הגדולים ג'ק למון ווולטר מתאו. שנה אחר כך הופיעה על מסכי הקולנוע בדרמה של ג'ורג' רוי היל "ואלדו פפר הגדול" לצד רוברט רדפורד ובסרט הפולחן "מופע הקולנוע של רוקי", בה גילמה את ג'נט וייס. מכאן הייתה סרנדון לכוכבת גדולה בהוליווד, והופיעה בסרטים כמו "אטלנטיק סיטי" (מועמדות ראשונה לפרס האוסקר, 1980), "המכשפות מאיסטוויק" ו"מעריצה צמודה" (שניהם מ-1986).

ב-1991 היא כיכבה בתפקידה הידוע מכל, בסרט הפולחן של רידלי סקוט "תלמה ולואיז". היא גילמה את לואיז, מלצרית בשנות הארבעים לחייה, היוצאת למסע פרוע ברחבי ארצות הברית יחד עם חברתה תלמה (ג'ינה דייוויס). על תפקידה זה היא קיבלה מועמדות שנייה לפרס האוסקר. שנה אחר כך קיבלה מועמדות נוספת לפרס, על תפקידה בדרמה הרפואית "השמן של לורנצו", כמו גם על "הלקוח". אולם היא זכתה לבסוף בפרס האוסקר ב-1996 על תפקידה כנזירה המפתחת מערכת יחסים עם אסיר נידון למוות בסרט "גבר מת מהלך". את הסרט ביים בן זוגה, טים רובינס, אך את תפקיד הנידון למוות נתן לשון פן.

בשנת 2017 משתתפת בסדרת האנתולוגית "אויבות", ש נוצרה ונכתבה על ידי ראיין מרפי, לצידה של ג'סיקה לאנג כבת דמותה של בטי דייוויס. היא הייתה קריינית בסרט "מדריך השורד לבתי כלא".

תפקידיה לאחר הזכייה באוסקר היו לרוב בסרטים קטנים. היו לה הופעות אורח טלוויזיוניות במספר סדרות, בהן "חברים" ו"מלקולם באמצע", עליהן קיבלה מועמדות לפרס אמי בשנים 2001–2002, בקטגוריית הופעת האורח הטובה ביותר. בראשית שנות האלפיים עשתה מעין קאמבק כשהופיעה בסרטים "מייל לאורך הירח", "לא דופקות חשבון", "הנרקוד?", "אלפי" ו"אליזבת טאון". בנוסף, הופיעה סרנדון ב-2003 בתשדיר שירות התומך בזכויות ההומואים והלסביות. שנתיים אחר כך היא הנחתה במופע הגרנדיוזי לייב 8 באדינבורו, סקוטלנד וכמו כן השתתפה בטקס הפתיחה של אולימפיאדת החורף טורינו 2006, כשהיא נושאת בידה את הדגל האולימפי לצד השחקנית סופיה לורן, הסופרת איזבל איינדה וספורטאיות עבר זוכות מדליות אולימפיות.

== פעילות פוליטית ==
באוקטובר 2023, סרנדון, יחד עם עוד קבוצה של 54 אמנים ואישים בתעשיית הבידור חתמה על מכתב פתוח לנשיא ג'ו ביידן<ref></ref>. חותמי המכתב מבקשים מהנשיא ביידן לקרוא להפסקת אש בעזה ובישראל. המכתב מדגיש את המשבר ההומניטרי בעזה, נטען שם כי אזלו לתושבים אספקה חיונית כמו מזון, מים, חשמל ותרופות. למעט הבקשה לשחרור בטוח של בני הערובה אין במכתב התייחסות לכאב ולנזק שנגרם לתושבי ישראל בכלל ולישובים הסמוכים לעזה בפרט. בנובמבר השתתפה בהפגנה פרו-פלסטינית שנערכה האחרון בניו יורק, טענה שישראל מבצעת "פשעי מלחמה" - ואמרה כי מעשי הטבח שביצע ארגון הטרור חמאס ב-7 באוקטובר בוצעו "עקב מה שעשו לעם הפלסטיני 75 שנה" וגם אמרה "יש הרבה מאוד שמפחדים להיות יהודים בזמנים האלה, ומקבלים טעימה לאיך זה מרגיש להיות מוסלמי בארצות הברית". בעקבות אמירותיה על ישראל הודיעה סוכנות השחקנים שייצגה אותה כי היא מפסיקה לייצגה. בדצמבר 2023, סרנדון פרסמה התנצלות באינסטגרם על הצהרתה והודתה שהניסוח שלה היה "טעות איומה".<ref></ref>

==חיים אישיים==
על סט הסרט "מעריצה צמודה", הכירה את טים רובינס שכיכב לצידה; איתו הייתה במערכת יחסים מ-1986 ועד 2009 ולהם שני בנים משותפים, ג'ק ומיילס, גם הוא שחקן. לסרנדון גם בת מתקופת יחסיה עם הבמאי האיטלקי פרנק אמורי באמצע שנות ה-80 - השחקנית אווה אמורי.

==פילמוגרפיה נבחרת==
{| class="wikitable sortable" style="font-size:90%; line-height:1.2"
! שנה
! סרט
! תפקיד
! הערות
|-
| 1970 || ג'ו || מליסה קומפטון ||
|-
| 1974 || כותרת ראשית || פאגי גראנט ||
|-
| rowspan="2" | 1975 || וולדו פפר הגדול || מארי באת' ||
|-
| מופע הקולנוע של רוקי || ג'אנט וייס ||
|-
| 1976 || קיץ אחד של אהבה || קלואי ||
|-
| 1977 || מעבר לחצות || קאתרין אלכסנדר דוגלאס ||
|-
| 1978 || ילדה יפה || האטי ||
|-
| 1979 || אהבה לשניים || מאדליין רוס ||
|-
| 1980 || אטלנטיק סיטי || סאלי || מועמדות לפרס האוסקר, שחקנית ראשית
|-
| 1982 || סערה || אריתה טומאלין || זכתה בפרס השחקנית בפסטיבל ונציה
|-
| 1983 || הרעב || שרה רוברטס || לצד דייוויד בואי
|-
| 1984 || ידידים לעניין || אמילי ||
|-
|1985
|Compromising Positions
|ג'ודית סינגר
|
|-
| 1987 || המכשפות מאיסטוויק || ג'יין סאפופורד ||
|-
| rowspan="2" | 1988 || ריקוד המתוקות || סנדרה בון ||
|-
| מעריצה צמודה || האני סאבוי || מועמדות לפרס גלובוס הזהב, שחקנית קומית\מוזיקלית
|-
| 1989 || נערת החודש || כריסטינה סטארקי ||
|-
| rowspan="2" | 1990 || עונת יובש לבנה || מלאני בראואר ||
|-
| כשגבר אוהב אשה || נורה בייקר || מועמדות לפרס גלובוס הזהב, שחקנית דרמה
|-
| 1991 || תלמה ולואיז || לואיז אליזבט סוייאר || מועמדות לפרס האוסקר, שחקנית ראשית
|-
| rowspan="2" | 1992 || בוב רוברטס || טאונה טאייטן ||
|-
| השמן של לורנצו || מיכאלה אודון || מועמדות לפרס האוסקר, שחקנית ראשית
|-
| rowspan="3" | 1994 || הלקוח || ראג'י לאב || מועמדות לפרס האוסקר, שחקנית ראשית
|-
| נשים קטנות || גברת מארץ' ||
|-
| מעבר בטוח || מארגרט "מאג" סינגר ||
|-
| 1995 || גבר מת מהלך || הנזירה הלן פראג'ן || פרס האוסקר
|-
| 1996 || ג'יימס והאפרסק הענק || דיבוב קולה של העכבישה ||
|-
| rowspan="3" | 1998 || סודות אפלים || קאתרין איימס || לצד פול ניומן וג'ין הקמן
|-
| אילומינטה || סלימאנה ||
|-
| אמא חורגת || ג'אקי האריסון || מועמדות לפרס גלובוס הזהב, שחקנית דרמה
|-
| rowspan="4" | 1999 || נחטפת || שארלוט אמוריי || סרט טלוויזיה
|-
| לנענע את העריסה || מרגריטה צרפתי ||
|-
| בכל מקום אחר || אדל אוגוסט ||
|-
| החבר שלנו, מרטין || גב' ג'יוס קלארק (דיבוב)
|-
| rowspan="2" | 2000 || הסוד של ג'ו גולד || אליס ניל ||
|-
| ראגרטס בפריז: הסרט || דיבוב קולה של קוקו לה - בוש ||
|-
| 2001 || כלבים נגד חתולים || דיבוב קולה של אייוי ||
|-
| rowspan="3" | 2002 || איגבי || מימי סלוקומב|| מועמדות לפרס גלובוס הזהב, שחקנית משנה
|-
| מייל לאורך הירח || ג'ג'ו פלוס ||
|-
| לא דופקות חשבון || לאוויניה קינגסלי ||
|-
| 2003 || חולית || הנסיכה ונסיציה קורינו || מיני סדרה
|-
| rowspan="2" | 2004 || הנרקוד? || בברלי קלארק ||
|-
| אלפי || ליז ||
|-
| rowspan="2" | 2005 || אליזבת טאון || הולי ביילור ||
|-
| רומנטיקה וסיגריות || קיטי קיין ||
|-
| 2007 || מכושפת || המלכה נריסה ||
|-
| rowspan="2" | 2008 || ספיד רייסר || מום ||
|-
| אמצע שום מקום || רונדה בארי ||
|-
| rowspan="2" | 2009 || היקר מכולם || גרייס ||
|-
|צלו של ביל
|דייזי קינקייד
|
|-
| rowspan="3" |2010
|וול סטריט 2: הכסף מדבר
|סילביה מור
|
|-
| פיקוק || פאני קריל ||
|-
|ד"ר מוות ומיסטר ג'ק
|ג'נט גוד
|סרט טלוויזיה; מועמדת פרס אמי
|-
| rowspan="3" | 2012 || רובוט ופרנק|| ג'ניפר ||
|-
| עסקה מגונה|| אלן מילר ||
|-
| ענן אטלס|| מאדאם הורוקס / אורסולה הבוגרת / יוסוף סולימאן / עבאס ||
|-
| rowspan="3" | 2013 || מלשין|| ג'ואן קיגאן ||
|-
| המוצא האחרון|| שרון סולארז ||
|-
| החתונה הגדולה || ביבי - המאהבת ||
|-
| rowspan="2" | 2014 || תמי || פרל ||
|-
|קיץ של פינג פונג
|רנדי ג'אמר
|
|-
| rowspan="3" | 2015 || אמא מתערבת || מרני מנרווני ||
|-
|The Secret Life of Marilyn Monroe
|גלאדיס פרל בייקר 
|סרט טלוויזיה של Lifetime
|-
| לגיהנום ובחזרה || ברב המלאך || rowspan="2" |דיבוב
|-
| rowspan="3" | 2016 || My Entire High School Sinking into the Sea|| לוריאן
|-
| הבלשית הצעירה || דוטי וויל ||
|-
| אמהות ובנות || מילי ||
|-
| rowspan="2" | 2017 || 3 דורות || דולי ||
|-
| אמהות רעות 2: לשרוד את החג || אייסיס דאנקלר ||
|-
| 2018 || מועדון צפע || הלן ||
|-
| rowspan="2" | 2019 ||מותו וחייו של ג'ון פ' דונובן|| גרייס דונובן ||
|-
|לב שקט
|לילי
|
|-
| rowspan="2" |2020
|The Jesus Rolls
|ג'ין בורסאם
|
|-
|לא פוחד מכלום <small>(אנ')</small>
|אמא
|דיבוב
|-
| rowspan="3" |2021
|Jolt
|אישה ללא שם
|
|-
|Ride the Eagle
|האני
|
|-
|משלחת חיפוש
|ליסה
|2 פרקים
|-
| rowspan="2" |2022
|Monarch
|דוטי קונטרל רומן
|4 פרקים
|-
|Forty Winks
|קוני מונטויה
|
|-
| rowspan="4" |2023
|בלו ביטל
|ויקטוריה קורד
|
|-
|אולי חתונה
|מוניקה
|
|-
|שבויים בסרט
|אלסקה אדמס
|תפקיד ראשי; 6 פרקים
|-
|קראפופוליס <small>(אנ')</small>
|דמטר
|דיבוב; פרק: "Please Demeter"
|-
| rowspan="2" |TBA
|Butterfly in the Typewriter
|תלמה סול
|
|-
|Six Triple Eight
|
|
|}

== קישורים חיצוניים ==

* 

* [https://web.archive.org/web/20061113000022/http://www.the-movie-times.com/thrsdir/actress/actressProfiles.mv?sarandon The Movie Times]
* [http://www.celebritywonder.com/html/susansarandon.html CelebrityWonder.com]
* 
* 
* 
* מיכל ישראלי, [http://atmag.co.il/אופנה-ויופי/אנשים/סלבס/סוזן-סרנדון-לא-מפחדת-משערוריות-סקס סוזן סרנדון לא מפחדת משערוריות סקס], באתר את, 1 במאי 2016
* 
* 

== הערות שוליים ==

קטגוריה:ניו יורק: אישים
קטגוריה:שחקניות קולנוע וטלוויזיה אמריקאיות
קטגוריה:זוכי אוסקר: השחקנית הטובה
קטגוריה:זוכי אוסקר: השחקן הטוב
קטגוריה:בוגרות האוניברסיטה הקתולית של אמריקה
קטגוריה:בוגרי האוניברסיטה הקתולית של אמריקה
קטגוריה:זוכי פרס גילדת שחקני המסך - שחקנים
קטגוריה:פעילות למען זכויות להט"ב בארצות הברית
קטגוריה:פעילים למען זכויות להט"ב בארצות הברית
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי פרס דונוסטיה
קטגוריה:שגרירים של רצון טוב - יוניסף
קטגוריה:זוכי פרס גות'הם: שחקנים
קטגוריה:זוכות פרס קריסטל
קטגוריה:אמריקאיות שנולדו ב-1946
קטגוריה:אמריקאים שנולדו ב-1946